**פורסמו מספר מכרזים לתמיכות ע"י משרד הקליטה עבור עולים חדשים, להלן נקודות עיקריות במבחני התמיכה:**

# תחום 1- תחום מיצוי זכויות לעולים (קול קורא 9198 )

## הפעילות עבורה מיועדת התמיכה:

1. פעולות הסברה וליווי לפרט ולקבוצה בנוגע למיצוי זכויות עולים ולהשתלבותם בקהילה ובחברה.
2. הכוונה והדרכה להורים עולים להתמצאות במערכת החינוך.
3. הכוונה והדרכה להורים עולים בנושא השתלבות ילדיהם בצה"ל ובשרות לאומי.

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018)

# תחום 2- פעילויות לקידום אוכלוסיות עולים עם צרכים מיוחדים ומשפחותיהם (קול קורא 9200 )

## התמיכה בהתאם למבחני תמיכה למוסדות ציבור המבצעים פעולות לקליטה בקהילה בתחום פעילויות לקידום אוכלוסיות עולים עם צרכים מיוחדים ומשפחותיהם (מוגבלויות פיזיות מנטליות התפתחותיות או תפקודיות).

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_1)

# תחום 3- תכניות לקידום ולטיפוח מצוינות בקרב ילדים, בני נוער וצעירים עולים קול קורא ( 9203)

תמיכה למוסדות ציבור המבצעים פעולות לקליטה בקהילה-בהפעלת תוכניות לקידום ולטיפוח מצוינות בקרב ילדים, בני נוער וצעירים עולים .

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_3)

# תחום 4- תחום קליטה בקהילה לאוכלוסיית קשישים עולים (קול קורא 9204)

## בקשת תמיכה עבור קליטה בקהילה לאוכלוסיית קשישים עולים .

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_4)

# תחום 5- תחום פעולות להעצמת השפה העברית בקרב עולים, מגיל 18 ומעלה, שאינן במסגרת אולפן (קול קורא 9205)

## תמיכה עבור פעולות להעצמת השפה העברית בקרב עולים, מגיל 18 ומעלה, שאינן במסגרת אולפן.

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_5)

# תחום 6- תחום הכרת הארץ וטיפוח הזיקה הלאומית-ציונית של העולים, המיועדת למשפחות עולות או לעולים שגילם מעל 18 (קול קורא 9206)

## תמיכה בפעילות להכרת הארץ וטיפוח הזיקה הלאומית-ציונית של העולים, המיועדת למשפחות עולות או לעולים שגילם מעל 18 .

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_6)

# תחום 7 - תחום פעולות התנדבות למען עולים והכשרת מתנדבים (קול קורא 9207)

## תמיכה בפעילות בהתאם למבחני תמיכה למוסדות ציבור המבצעים פעולות לקליטה בקהילה בתחום פעולות התנדבות למען עולים והכשרת מתנדבים.

[מצ"ב קישור לתמיכה](https://www.gov.il/he/Departments/publications/Call_for_bids/aliah_orgs_criteria_2018_7)

## על מוסדות ציבור המבקשים תמיכה לכל אחד מהתחומים השונים לעמוד בתנאי סף עיקריים כדלהלן:

* 1. מוסד הציבור פעל במימון עצמי ללא תמיכת המשרד, במשך שנתיים לפחות שקדמו לשנה שבעדה מבוקשת התמיכה, בתחום התמיכה הרלוונטית המבוקשת.
  2. מוסד הציבור מקיים תכניות בתמיכה הרלוונטית – נדרש לציין את תקופת הפעילות.
  3. למוסד ציבור קיים אישור בתוקף על ניהול תקין מרשם העמותות.
  4. הבקשה לתמיכה מתייחסת לפרויקט שעלותו 30,000 ₪ לפחות.
  5. לא הוגשה מטעם מוסד הציבור בקשה לתמיכה בשנת 2018 ולא הוקצה לו סכום כלשהו מתקציב המדינה, במישרין או בעקיפין בעד פעילותו לפעילויות הרלוונטית בבקשת התמיכה כמוגדר במבחן.
  6. גובה התמיכה ככל שתאושר לא תעלה על 75% מעלות הפעילות שבעדה מבוקשת התמיכה- נדרש מימון עצמי של 25% מעלות הפעילות הרלוונטית.
  7. הפעילות שבעדה מבוקשת התמיכה מבוצעת בפועל בידי מוסד הציבור בעצמו ולא באמצעות מוסדות ציבור, ארגונים או גופים אחרים, מטעמו או שלא מטעמו.

**לתשומת לבכם,**

**המועד אחרון להגשה לכל תחומי התמיכה הינו 19/03/2018.**